Ritratt: Newsbook/Facebook .td_uid_2_611bab96d672a_rand.td-a-rec-img{text-align:left}.td_uid_2_611bab96d672a_rand.td-a-rec-img img{margin:0 auto 0 0} In-negozjant Yorgen Fenech ressaq rikors biex jingħata l-ħelsien mill-arrest. Hu jinsab akkużat b'kompliċità fl-assassinju tal-ġurnalista Daphne Caruana Galizia. Din mhix l-ewwel darba li permezz tal-avukati tiegħu, Fenech għamel rikors biex jingħata l-ħelsien mill-arrest. Hu kien ġie arrestat f'Novembru tal-2019 u għalhekk ilu aktar minn 20 xahar jinżamm taħt arrest preventiv. Fost ir-raġunijiet li ngħataw fir-rikors għalfejn Fenech għandu jingħata l-ħelsien mill-arrest hemm li l-biża' tal-intralċ tal-provi "hi biss fantażija mingħajr is-sostenn ta' ebda provi." L-avukati ta' Fenech qalu li l-presunzjoni tal-innoċenza hi favur il-libertà tal-persuna u li Fenech m'għandu għalfejn jipprova xejn aktar mill-fatt li huwa għadu miżmum taħt arrest u li huwa mċaħħad mill-ħelsien minn mindu ġie arrestat. L-avukati Gainluca Caruana Curran, Charles Mercieca u Marion Camilleri qalu li l-biża' li ma jidhirx għal kull seduta ma teżistix għaliex dejjem deher kull darba li kien mitlub. Qalu wkoll li l-biża' li jista' jaħrab minn Malta ukoll ma teżistix minbarra l-fatt li l-Qorti għandha dispnibbli l-għodda kollha possibbli bil-liġi biex timponi kull kundizzjoni xierqa. Ingħad ukoll li Fenech għandu l-familja tiegħu Malta u anke l-assi immobiljari tiegħu jinsabu Malta u allura din hi raġuni oħra għalfejn il-biża' li jista jaħrab ma teżistix, sostnew l-avukati. "Hu m'għandux assi barra minn Malta, kull asserzjoni f'dan is-sens, hija manifestament skorretta u intiża biss biex tbeżża u tiżvija," ingħad fir-rikors. Għal darb'oħra l-avukati ta' Fenech qalu li Fenech lest joffri garanzija tat-terz garanti bħala garanzija addizjonali flimkien ma' kull kundizzjoni li din il-Qorti jidhrilha xieraq li timponi fuqu. L-avukati ta' Fenech jagħlqu l-provi fil-każ kostituzzjonali għall-ħelsien mill-arrest .td_uid_3_611bab96d6a26_rand.td-a-rec-img{text-align:left}.td_uid_3_611bab96d6a26_rand.td-a-rec-img img{margin:0 auto 0 0}